Diari Oficial de la Generalitat Valenciana


Sumari del DOGV 7028, del 21-05-2013 (2013/4928)

RESOLUCIÓ de 7 de gener de 2013, del Servici Territorial d'Energia d'Alacant, per la qual s'atorga l'autorització administrativa per a construir les instal·lacions corresponents al gasoducte denominat Ramal per a subministrament de gas natural a les instal·lacions industrials i a les urbanitzacions del Ganxo, Villamontes, la Vall del Sol, el Molí d'Enmig i l'Almoina, que discorre pels termes municipals de Mutxamel i Sant Vicent del Raspeig; s'aprova el projecte d'execució, i es declara en concret la seua utilitat pública. Expedient número CBREDE/2012/8/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7028

Data del DOGV
:   21-05-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/4928


Data del document
:   07-01-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Correcció d'errades

 Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 7 de gener de 2013, del Servici Territorial d'Energia d'Alacant, per la qual s'atorga l'autorització administrativa per a construir les instal·lacions corresponents al gasoducte denominat Ramal per a subministrament de gas natural a les instal·lacions industrials i a les urbanitzacions del Ganxo, Villamontes, la Vall del Sol, el Molí d'Enmig i l'Almoina, que discorre pels termes municipals de Mutxamel i Sant Vicent del Raspeig; s'aprova el projecte d'execució, i es declara en concret la seua utilitat pública. Expedient número CBREDE/2012/8/03. [2013/4928]  
Vist l'expedient amb referència CBREDE/2012/8/03 incoat davant del Servici Territorial d'Energia d'Alacant, a instància de Gas Natural Cegas, SA, relatiu a la sol·licitud, de data 2 de maig de 2012, d'autorització administrativa, aprovació del projecte d'execució i reconeixement, en concret, d'utilitat pública per a la construcció de les instal·lacions corresponents al gasoducte per al subministrament de gas natural a les instal·lacions industrials i a les urbanitzacions del Ganxo, Villamontes, la Vall del Sol, el Molí d'Enmig i l'Almoina, que discorre pels termes municipals de Mutxamel i Sant Vicent del Raspeig, a la província d'Alacant, al qual s'adjunta l'exemplar del projecte tècnic d'execució firmat pel tècnic competent.  
Atés que s'ha fet la informació pública a la qual fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, a través dels anuncis en el Diari Oficial de la Comunitat Valenciana de 15.06.2012, en el Butlletí Oficial de la Província d'Alacant de 21.06.2012, en els diaris de premsa La Verdad i ABC de 23.06.2012 i 05.07.2012, respectivament, així com en el tauler d'edictes dels ajuntaments de Mutxamel i Sant Vicent del Raspeig. Segons consta en l'expedient no s'han presentat al·legacions contra la petició efectuada.  
  
Atés que en aplicació dels articles 80 i 84 del Reial Decret 1434/2002, de 27 de desembre, s'ha remés als ajuntaments afectats pel traçat del gasoducte la separata tècnica del projecte presentat, i s'ha sol·licitat l'informe de conformitat o oposició a l'autorització sol·licitada i, si és el cas, el condicionat tècnic procedent.  
  
Per part de l'Ajuntament de Mutxamel, s'informa que, des del punt de vista urbanístic i d'ordenació del territori del terme municipal de Mutxamel, no hi ha inconvenients per a la implantació d'esta infraestructura.  
Per part de l'Ajuntament de Sant Vicent del Raspeig, s'emet un informa desfavorable i es manifesta, en síntesi, qüestions de caràcter urbanístic i mediambiental respecte de la instal·lació projectada, que es van remetre a l'empresa peticionària, qui va respondre acceptant el condicionat establit en este informe.  
Vist que, de conformitat amb el que establixen els articles 80 i 98 del Reial Decret 1434/2002, es va remetre la separata del projecte, que contenia les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats, d'acord amb la documentació que hi ha en l'expedient, concretament a Telefónica de España, SAU, Iberdrola Distribución Eléctrica SAU, Aquagest Levante i Aigües Municipalitzades d'Alacant.  
En resposta a la petició d'informe, Telefónica d'España, SAU, manifesta la seua conformitat i accepta les condicions previstes en l'informe.   
En resposta a la petició d'informe, Iberdrola Distribución Eléctrica, SAU, emet un informe amb els condicionats per a l'execució de la instal·lació.   
En resposta a la petició d'informe, Aquagest Levante, no ha presentat al·legacions ni observacions, tot i haver-se-li reiterat l'informe.  
  
En resposta a la petició d'informe, Aigües Municipalitzades d'Alacant emet un informe amb els condicionats per a l'execució de la instal·lació.  
Dels referits informes es va donar trasllat al sol·licitant, que va manifestar la seua conformitat amb els informes i els condicionats expressats.  
Atés que Gas Natural Cegas, SA, està inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es pretén amb la construcció d'esta instal·lació és continuar l'extensió de les xarxes de gas natural als municipis de Mutxamel i Sant Vicent del Raspeig.   
Vist que el projecte tècnic d'execució presenta un traçat plenament concretat, disposa entre la seua documentació dels plans pertinents a escala adequada i que estan prou detallats.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol s'atorgaran, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
  
Vist que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Atés que el Servici Territorial d'Energia d'Alacant és el competent per a la resolució d'este expedient, d'acord amb el que disposa el Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, i el que establix l'article 2.2.b de l'Orde de 9 de febrer de 2001, de la Conselleria d'Indústria i Comerç.  
  
Este Servici Territorial d'Energia, resol:  
  
Primer  
Atorgar l'autorització administrativa a l'empresa Gas Natural Cegas, SA, per a la construcció de les instal·lacions corresponents al gasoducte per al subministrament de gas natural a les instal·lacions industrials i a les urbanitzacions del Ganxo, Villamontes, la Vall del Sol, el Molí d'Enmig i l'Almoina, que discorre pels termes municipals de Mutxamel i Sant Vicent del Raspeig, a la província d'Alacant.  
Esta autorització quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de 11.729,93 euros, import del dos per cent del pressupost de les instal·lacions afectades que figuren en esta sent resolució, per a garantir el compliment de les seues obligacions, conforme assenyala l'article 82 del Reial Decret 1434/2002, de 27 de desembre. Esta fiança es constituirà en la Tresoreria del Servici Territorial d'Alacant de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança es tornarà al titular d'esta autorització, després de sol·licitar-ho este, una vegada que el Servici Territorial d'Energia d'Alacant formalitze l'acta de posada en marxa de les instal·lacions a les quals es referix esta resolució i l'interessat justifique el compliment de les obligacions derivades d'esta autorització.   
2. Gas Natural Cegas, SA, complirà amb les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a ampliar les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
4. Esta autorització en cap cas no es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.   
5. Esta autorització s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables, en especial, les relatives a l'ordenació del territori i del medi ambient. Tot això, segons el que disposa l'article 73.4 de la Llei 34/1998, de 7 d'octubre.   
6. Esta autorització s'atorga sense perjuí de tercers i sempre respectant els drets particulars.  
7. Serà causa de revocació d'esta autorització l'incompliment de les condicions expressades, la variació substancial de les característiques descrites en la documentació presentada i que ha determinat l'atorgament o una altra causa excepcional que ho justifique.  
  
Segon  
Aprovar el projecte tècnic d'execució per a la construcció de les instal·lacions corresponents al gasoducte de gas natural per al subministrament a les instal·lacions industrials i a les urbanitzacions del Ganxo, Villamontes, la Vall del Sol, el Molí d'Enmig i l'Almoina, que discorre pels termes municipals de Mutxamel i Sant Vicent del Raspeig, a la província d'Alacant, firmat pel tècnic competent, les característiques principals del qual s'indiquen a continuació i amb sotmetiment a les condicions que igualment es relacionen:   
- Tipus de gas: gas natural.  
- Punt de connexió: armari de regulació MOP 16 / MOP 10 bars i cabal nominal de 2.500 m³(n)/h, ubicat als voltants del polígon industrial el Canastell, al terme municipal de Sant Vicent del Raspeig, objecte d'un altre projecte.  
- Traçat: des d'este armari de regulació partirà la xarxa de distribució MOP 10 bar amb una longitud total de 5.819 m, amb les característiques següents:  
· 5.787 m de canonada de polietilé PE-100 SDR 17,6 i Ø 160 mm.  
· 22 m de canonada de polietilé PE-100 SDR 17,6 i Ø 110 mm.  
· 10 m de canonada d'acer Gr.L245 i Ø 6.  
- Zona geogràfica: la zona definida als termes municipals de Mutxamel i Sant Vicent del Raspeig, com es reflectix en el pla PS 001 del projecte.  
- Pressupost: 586.496,58 euros.  
Les condicions a les quals està sotmesa la mencionada aprovació són les següents:  
1a. Les obres hauran de fer-se d'acord amb el projecte presentat, amb les variacions que, si és el cas, se sol·liciten i autoritzen, i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol, i en l'Orde de 18 de novembre de 1974 (Indústria), per la qual s'aprova el reglament de xarxes i connexions de combustibles gasosos. Així mateix, la construcció de les instal·lacions autoritzades pel present acte administratiu haurà d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria i el seu desplegament reglamentari.   
Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
2a. El titular de l'esmentada instal·lació informarà de l'acabament de les obres al Servici Territorial d'Energia d'Alacant, als efectes de reconeixement. Per a això, presentarà el certificat de direcció oportú, subscrit pel tècnic competent, així com els requisits tècnics essencials i les mesures de seguretat mínimes incloses en les instruccions tècniques complementàries conforme al Reial Decret 919/2006 i la resta de regulació esmentada.  
3a. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar les inspeccions, en cas de considerar-ho convenient.  
4a. L'Administració deixarà sense efecte esta resolució en qualsevol moment en el cas que s'hi observe l'incompliment de les condicions imposades. En estes supòsits, l'Administració, després de l'expedient oportú, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5a. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables, en especial les relatives a l'ordenació de territori i al medi ambient.  
6a. El termini d'execució de les obres serà de 6 mesos a partir de l'ocupació real de les finques afectades. No obstant això, amb anterioritat a la finalització d'este termini, Gas Natural Cegas, SA, podrà sol·licitar una ampliació per mitjà d'una sol·licitud motivada davant d'este Servici Territorial d'Energia.   
  
Tercer  
Declarar, en concret, la utilitat pública del gasoducte autoritzat en el punt primer d'esta resolució, la qual cosa porta implícita la necessitat d'ocupació dels béns i drets afectats i implica l'ocupació urgent d'estos als efectes de l'article 52 de la Llei d'Expropiació Forçosa, que es concreta en una afecció a les finques particulars incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Quart  
Publicar i notificar esta resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, amb l'advertiment que esta publicació comportarà els efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què, intentada la notificació, esta no s'haguera pogut practicar.  
  
Esta resolució no és definitiva en via administrativa i pot interposar-s'hi un recurs d'alçada davant de la Direcció General d'Energia (carrer de Colom, 32, 46850 València), en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
  
  
Alacant, 7 de gener de 2013.- El director territorial, p. a. (R 14.12.2012), la cap del Servici Territorial d'Indústria: Emilia González Carrión.